**Rámcová dohoda**

uzavretá v súlade s ust. § 269 ods.2 zákona č. 513/1991 Zb. Obchodný zákonník v znení neskorších predpisov a § 117 zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov (ďalej len „ZoVO“)

na dodanie predmetu zákazky: **Celotelová ochrana tela**

**Článok 1**

**Účastníci rámcovej dohody**

**Objednávateľ:** Východoslovenský ústav srdcových a cievnych chorôb, a.s.

 Ondavská 8

 040 11 Košice

Štatutárny orgán: doc. MUDr. František Sabol, PhD., MPH, MBA, predseda predstavenstva

 Ing. Marián Albert, MBA, podpredseda predstavenstva

Zodpovedný za plnenie

dohody : PharmDr. Radoslava Semanová, MPH, vedúci lekárnik

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, SK48 0900 0000 0004 4595 2274

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len **„objednávateľ“**)

a

**Dodávateľ**: ............................................................... obchodný názov (podľa dokladu o oprávnení podnikať)

 ............................................................... sídlo/adresa (podľa dokladu o oprávnení podnikať)

Štatutárny orgán: ...............................................................

 meno, priezvisko, funkcia (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Bankové spojenie: ............................................................... názov peňažného ústavu, číslo účtu

Tel. : ...............................

Fax : ...............................

Spoločnosť zapísaná: ......................................................................................................

zapísaný v registri (označenie registra, ktorý podnikateľa zapísal) a číslo zápisu

 (ďalej len **„dodávateľ**“)

(ďalej tiež spolu označovaní aj ako „**zmluvné strany**“).

Túto rámcovú dohodu uzatvárajú objednávateľ ako verejný obstarávateľ a dodávateľ ako úspešný uchádzač v zákazke s nízkou hodnotou podľa § 117 ZoVO na predmet zákazky: **Celotelová ochrana tela**

 (ďalej aj „RD“).

**Článok 2**

**Predmet rámcovej dohody**

1. Predmetom tejto RD je:
2. záväzok dodávateľa počas trvania RD opakovane dodávať Celotelovú olovenú ochranu (ďalej len „tovar“ ) v súlade s požiadavkami podľa Prílohy č. 1 tejto RD – Špecifikácia predmetu zákazky, na základe objednávateľom vystavenej písomnej čiastkovej výzvy (objednávky) podľa aktuálnych prevádzkových potrieb objednávateľa a zároveň,
3. záväzok objednávateľa tovar prevziať a za dodaný tovar zaplatiť dodávateľovi cenu uvedenú v Prílohe č.3 – Sortiment ponúkaného tovaru.
4. Dodávateľ sa zároveň zaväzuje pred každou plánovanou objednávkou, v lehote do 3 dní od písomnej výzvy objednávateľa dodávať skúšobné sady pracovných odevov v druhoch, v množstvách a podľa ďalších podmienok stanovených v Prílohe č.3 – Sortiment ponúkaného tovaru tejto RD vo všetkých dostupných veľkostiach počas trvania rámcovej dohody.
5. Objednávateľ jednotlivými písomnými objednávkami špecifikuje rozsah plnenia v rámci každej dodávky tovaru realizovanej podľa tejto RD dodávateľom. Dodávateľ berie na vedomie, že objednávanie tovaru je právom objednávateľa, nie jeho povinnosťou. Objednávateľ sa nezaväzuje k pravidelným odberom tovaru, ale vyhradzuje si právo priebežne aktualizovať a upravovať objem odberu tovaru v samostatných objednávkach v závislosti na potrebách objednávateľa. Objednávateľ sa nezaväzuje k odobratiu tovaru v hodnote maximálneho možného finančného rozsahu uvedeného v článku 6 tejto RD.
6. Ak dodávateľ z objektívne nezavinených dôvodov nemá možnosť dodať tovar tvoriaci predmet tejto RD, je oprávnený po predchádzajúcom písomnom súhlase objednávateľa dodať jeho ekvivalent t.j. tovar s rovnakými parametrami a vlastnosťami, pokiaľ tento ekvivalent neprevýši cenu tovaru uvedenú v Prílohe č. 2 tejto RD. Dôkazné bremeno týkajúce sa nemožnosti dodať tovar podľa tejto RD je na strane dodávateľa.

**Článok 3**

**Čas a miesto dodania tovaru**

1. Predmet RD bude dodávateľ plniť na základe písomných objednávok objednávateľa v súlade s touto RD a podľa požiadaviek objednávateľa s termínom dodania tovaru najneskôr do 8 týždňov od doručenia písomnej objednávky dodávateľovi. Do uvedeného termínu sa nezapočítavajú dni pracovného voľna, pracovného pokoja a štátne sviatky.
2. Za termín doručenia objednávky sa považuje faxové potvrdenie o bezchybnom doručení faxovej objednávky dodávateľovi a v prípade e-mailového zasielania objednávok sa bude za termín doručenia objednávky považovať zaslanie spätného potvrdzujúceho e-mailu objednávateľovi na rovnakú e-mailovú adresu, z ktorej bola zaslaná objednávka.
3. Objednávkou objednávateľ špecifikuje dodávku tovaru čo do jeho druhu a množstva v súlade s touto RD. Objednávku objednávateľ zasiela na e-mailovú adresu dodávateľa ................................ a/alebo na faxové číslo dodávateľa ................................ .
4. Dodávateľ je povinný dodať objednávateľovi predmet RD v pracovných dňoch v čase od 7.00 do 14.00 hod..
5. Miestom dodania je: Východoslovenský ústav srdcových a cievnych chorôb, a.s., Lekáreň VÚSCH, Ondavská 8, Košice.
6. Kontaktnou osobou objednávateľa je PharmDr. Radoslava Semanová, MPH vedúci lekárnik,

tel.: 055/7891040, fax: 055/7891043, e-mail: rsemanova@vusch.sk, lekaren@vusch.sk

1. Kontaktnou osobou dodávateľa je ........................., tel. .........................., fax: ........................, e-mail: ............................................. .
2. Dodávateľ je povinný pri každej dodávke tovarov v dodacom liste uviesť dodané druhy tovarov, ich množstvo, jednotkové a celkové ceny tovarov.
3. Splnením dodávky sa rozumie dátum riadneho odovzdania a prevzatia tovaru dohodnutým spôsobom v mieste dodania uvedeného v tejto RD. Prevzatie tovaru potvrdzuje oprávnená osoba objednávateľa na dodacom liste, ktorý predloží dodávateľ pri dodaní tovaru.
4. Dodávateľ je povinný dodať tovar na miesto dodania tovaru na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
5. Dodávateľ má právo odmietnuť prevzatie tovaru a vrátiť ho na náklady dodávateľa v prípade, že sa predmet dodávky nezhoduje s predloženou zmluvnou ponukou dodávateľa a/alebo množstvo a druh sa nezhoduje s objednávkou objednávateľa, ak zistí preukázateľné vady dodaného tovaru, nedostatočnú kvalitu tovaru a/alebo ak nebola dodávka realizovaná v dohodnutom termíne. Dodávateľ je povinný na vlastné náklady dodaný tovar odviezť z priestorov objednávateľa a dodať mu nový tovar. O neprevzatí tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý objednávateľ dodávku odmietol prevziať a náhradný termín plnenia.
6. Objednávateľ zabezpečí prístup do priestorov určených ako miesto dodania podľa bodu 5. tohto článku RD pre osoby poverené dodávateľom na čas nevyhnutne potrebný na dodanie predmetu RD.

**Článok 4**

**Cena a platobné podmienky**

1. Účastníci dohody prejavujú vôľu uzavrieť RD s tým, že celková cena za predmet RD je stanovená dohodou jej účastníkov v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva a v prípade, ak je to relevantné, zároveň aj v súlade so zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov a zákonom č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia. Takto stanovená celková cena za predmet RD je maximálna a záväzná počas doby platnosti tejto RD.
2. Objednávateľ neposkytne dodávateľovi preddavok ani zálohu na predmet plnenia podľa tejto RD.
3. Zmluvná cena za predmet rámcovej dohody zahŕňa všetky ekonomicky oprávnené náklady dodávateľa vynaložené v súvislosti s dodávkou tovaru (najmä náklady na tovar, na obstaranie tovaru, skúšobné sady, dovozné clá, dopravu na miesto dodania, náklady na obalovú techniku a balenie, výkladku tovaru v mieste dodania, náklady na služby súvisiace s rozdelením a zabalením objednaného tovaru v počte podľa objednávok objednávateľa, náklady na služby súvisiace s rozdelením a zabalením objednaného tovaru v počte podľa objednávok objednávateľa) Dodávateľ nie je oprávnený zvýšiť zmluvne dohodnutú cenu z dôvodu akýchkoľvek ďalších či dodatočných nákladov na plnenie predmetu rámcovej dohody.
4. V prípade, že dodávateľ počas doby platnosti tejto RD poskytne objednávateľovi tovar vo zvýhodnených alebo akciových cenách, túto skutočnosť vopred písomne alebo e-mailom oznámi objednávateľovi. V takomto prípade sa dodávateľ zaväzuje fakturovať dodaný tovar v cenách zvýhodnených alebo akciových, pričom túto skutočnosť výslovne uvedie na faktúre.
5. Faktúry musia mať náležitosti daňového dokladu v súlade so zák. č. 222/2004 Z. z. o dani z pridanej hodnoty v znení neskorších predpisov a musia obsahovať číslo tejto RD, číslo objednávky a ŠUKL kód tovarov.
6. Dodávateľ špeciálnych zdravotníckych materiálov uvedie na faktúru objednávateľovi kód MZ SR, ktorý bol pridelený zdravotníckej pomôcke v procese kategorizácie na základe žiadosti o zaradenie zdravotníckej pomôcky do zoznamu kategorizovaných špeciálnych zdravotníckych materiálov.
7. Dodávateľ je zároveň povinný k faktúre vždy priložiť kópiu objednávky objednávateľa ako povinnú prílohu faktúry. Dodávateľ je rovnako povinný k faktúre priložiť kópiu dodacieho listu ako jej povinnú prílohu, okrem prípadov, kedy je faktúra doručená zároveň s dodacím listom.
8. V prípade, že faktúra nebude obsahovať náležitosti podľa bodu 5. a/alebo 6. tohto článku RD, objednávateľ je oprávnený vrátiť ju dodávateľovi na opravu/doplnenie. V takom prípade nová lehota splatnosti začne plynúť doručením opravenej/doplnenej faktúry dodávateľovi.
9. Objednávateľ nadobúda vlastnícke právo k dodanému tovaru výlučne až po úplnom zaplatení kúpnej ceny dodávateľovi.
10. Splatnosť faktúry je šesťdesiat (60) kalendárnych dní odo dňa jej doručenia objednávateľovi. Úhradu faktúry vykoná objednávateľ bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu dodávateľa.
11. V prípade, ak sa po uzatvorení tejto RD preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto rámcovej dohode a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto RD je viac ako 5% v neprospech ceny podľa tejto rámcovej dohody, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto RD a nižšou cenou.
12. Dodávateľ je povinný bezodkladne, najneskôr však do 5 pracovných dní od zistenia nižšej ceny podľa bodu 11. tohto článku RD, doručiť objednávateľovi dodatok, predmetom ktorého bude upravená cena zistená postupom podľa bodu 11. tohto článku.
13. Zmluvné strany sa dohodli, že pohľadávky, ktoré vzniknú dodávateľovi z tohto zmluvného vzťahu, dodávateľ nie je oprávnený postúpiť tretím osobám bez predchádzajúceho súhlasu objednávateľa. Postúpenie pohľadávok bez predchádzajúceho súhlasu objednávateľa je neplatné. Súhlas objednávateľa je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok 5**

**Zodpovednosť za vady a záručné podmienky**

1. Objednávateľ je povinný dodať predmet RD v množstve, sortimente a kvalite v súlade s touto RD a objednávkou objednávateľa.
2. Dodávateľ poskytuje objednávateľovi záruku na dodaný tovar v trvaní min. 24 mesiacov, ktorá začína plynúť od prevzatia tovaru oprávnenou osobou objednávateľa. Objednávateľ sa zaväzuje, že počas trvania záručnej doby bude mať tovar vlastnosti dohodnuté v RD a bude spôsobilý na použitie na dohodnutý alebo inak obvyklý účel.
3. Pri uplatnení zodpovednosti dodávateľa za vady dodaného tovaru sa postupuje v zmysle ustanovení § 422 až § 442 Obchodného zákonníka.
4. Objednávateľ je povinný vady tovaru písomne oznámiť dodávateľovi bez zbytočného odkladu po ich zistení, najneskôr však do uplynutia dohodnutej záručnej doby. V prípade uplatnenia reklamácie zo strany objednávateľa záručná doba prestáva plynúť a dňom odovzdania opraveného alebo nového (vymeneného) tovaru začína plynúť nová záručná doba.

5. Oznámenie Objednávateľa o vadách obsahuje najmä :

a) označenie a číslo RD,

b) označenie a číslo objednávky,

c) názov, označenie a typ reklamovaného tovaru,

d) popis vady,

e) číslo dodacieho listu, príp. iné určenie času dodania,

f) voľbu nároku z vád tovaru objednávateľom.

6. Na účely tejto RD sa oprávnenou reklamáciou rozumie každá reklamácia, ktorá sa týka vád dodaného tovaru.

1. Dodávateľ sa zaväzuje vyriešiť oprávnenú reklamáciu najneskôr do piatich (5) pracovných dní od doručenia oznámenia objednávateľa o vadách.
2. Ak sa zmluvné strany nedohodnú inak, je dodávateľ povinný do 5 pracovných dní, od doručenia oznámenia objednávateľa o vadách, dodať náhradné plnenie (t. j. ten istý typ/druh tovaru, v rovnakom množstve a v zmluvne požadovanej kvalite) za tú časť plnenia predmetu tejto RD, ktorá bola objednávateľom v reklamácii označená ako dodaná s vadami.

9. V prípade nedodržania lehoty uvedenej v bode 7. a/alebo 8. tohto článku RD, je objednávateľ

oprávnený odstúpiť od objednávky v časti týkajúcej sa vadnej dodávky. Odstúpenie od objednávky podľa predchádzajúcej vety je účinné dňom doručenia písomného odstúpenia dodávateľovi.

**Článok 6**

**Trvanie a záväznosť rámcovej dohody**

1. RD sa uzatvára na obdobie dvadsaťštyri (24) mesiacov odo dňa nadobudnutia jej účinnosti a zároveň do doby naplnenia  dohodnutého **maximálneho finančného rozsahu vo výške 69.624 Eur (slovom: šesťdesiatdeväťtisíc šesťstodvadsaťštyri Eur) bez DPH,** celková cena s DPH za celý predmet plnenia zmluvy je vo výške: **83 548,80- Eur, (slovom osemdesiattritisícpäťstoštyridsaťosem Eur a osemdesiat centov) s DPH** v závislosti od toho, ktorá z uvedených skutočností nastane skôr.
2. Okrem prípadov uvedených v bode 1., je možné túto RD ukončiť aj:
3. písomnou dohodou zmluvných strán,
4. písomnou výpoveďou v 1-mesačnej výpovednej lehote bez udania dôvodu,
5. písomnou výpoveďou v 1-mesačnej lehote z dôvodov uvedených v článku 6 bode 4 tejto RD,
6. odstúpením od RD v prípade podstatného porušenia zmluvných povinností niektorej zo zmluvnej strany.
7. Za podstatné porušenie tejto RD zo strany objednávateľa sa považuje neuhradenie faktúry do tridsiatich (30) dní po lehote splatnosti
8. Za podstatné porušenie tejto RD zo strany dodávateľa sa považuje porušenie zmluvných povinností, a to predovšetkým akékoľvek omeškanie dodávateľa s riadnym plnením predmetu RD podľa dohodnutých zmluvných podmienok. Zároveň sa za podstatné porušenie považuje omeškanie dodávateľa s riadnym odstránením vád podľa článku 5 tejto RD. Objednávateľ je oprávnený odstúpiť od RD aj v prípade opakovaného (t.j. dvakrát a viac) dodania tovaru s vadami.
9. Objednávateľ je v prípade, ak je to vzhľadom na charakter a povahu predmetu tejto RD relevantné, oprávnený od tejto RD odstúpiť v celom rozsahu aj v prípade, ak mu dodávateľ písomne oznámi, že nie je z objektívnych alebo subjektívnych dôvodov schopný plniť dodávky tovaru alebo dodávky niektorého jeho druhu podľa tejto RD.
10. Výpovedná lehota podľa bodu 2. písm. b) a c) tohto článku RD začína plynúť prvým dňom nasledujúceho mesiaca po doručení výpovede druhej zmluvnej strane.
11. Odstúpenie od RD je účinné dňom doručenia písomného odstúpenia od RD druhej zmluvnej strane.
12. Počas platnosti tejto RD dodávateľ nie je oprávnený (resp. nesmie) svoje dodávateľské práva na predmet RD, ktoré mu vyplývajú zo zmluvného vzťahu uzavretého na základe výsledku verejného obstarávania s objednávateľom, preniesť alebo odstúpiť na iného dodávateľa.

**Článok 7**

**Subdodávky**

1. V prípade, ak dodávateľ zabezpečuje časť plnenia predmetu RD prostredníctvom svojich subdodávateľov, zodpovedá    za riadne plnenie predmetu RD tak, akoby ho zabezpečil v celom rozsahu sám.
2. Dodávateľ garantuje spôsobilosť subdodávateľov pre plnenie predmetu RD.
3. Dodávateľ má právo na zmenu resp. na doplnenie nového subdodávateľa vo vzťahu k plneniu predmetu RD, ktorého sa táto RD týka.
4. Ak predávajúci zmení, resp. doplní nového subdodávateľa je povinný najneskôr v deň, ktorý predchádza dňu účinnosti zmeny, aktualizovať znenie Prílohy č. 4 tejto RD – Zoznam subdodávateľov a podiel subdodávok a doručiť ju kupujúcemu spolu s písomným oznámením, v ktorom uvedie všetky podrobnosti týkajúce sa zmeny resp. doplnenia nového subdodávateľa, pričom účastníci dohody sa zároveň výslovne dohodli, že pre prijatie zmeny, resp. doplnenie subdodávateľa sa nevyžaduje uzavretie samostatného písomného dodatku. Nedodržanie povinností stanovených predávajúcemu týmto ustanovením RD sa považuje za podstatné porušenie zmluvných podmienok predávajúcim a zakladá právo kupujúceho vypovedať túto RD. Predávajúci je zároveň povinný nahradiť škodu, ktorá vznikla kupujúcemu porušením tejto povinnosti..
5. V prípade zistenia, že subdodávateľ počas trvania tejto zmluvy nie je v súlade s ust. § 11 ods.1 zákona o verejnom obstarávaní , zapísaný v registri partnerov verejného sektora (v prípade ak je to relevantné), je objednávateľ oprávnený od tejto zmluvy odstúpiť.
6. Dodávateľ je povinný na požiadanie objednávateľa predložiť objednávateľovi všetky zmluvy uzavreté v súvislosti s plnením podľa tejto RD so subdodávateľmi.

**Článok 8**

 **Úroky z omeškania a zmluvné pokuty**

1. V prípade nedodržania dohodnutého termínu dodania tovarov podľa tejto RD, je objednávateľ oprávnený účtovať dodávateľovi zmluvnú pokutu vo výške 0,04 % z ceny tovaru za každý deň omeškania.
2. Ak je objednávateľ v omeškaní so splnením peňažného záväzku podľa tejto RD, je dodávateľ oprávnený účtovať objednávateľovi úrok z omeškania vo výške 0,04 % z nezaplatenej sumy za každý deň omeškania.
3. Ak dodávateľ mešká so splnením termínov vybavenia oprávnených reklamácií, je objednávateľ oprávnený účtovať dodávateľovi zmluvnú pokutu vo výške 0,04 % z celkovej ceny vadného tovaru za každý deň omeškania.

**Článok 9**

 **Záverečné ustanovenia**

1. Zmluvné strany prehlasujú, že v čase uzavretia tejto RD im nie sú známe žiadne okolnosti, ktoré by bránili alebo vylučovali uzavretie takejto RD, resp. ktoré by mohli byť vážnou prekážkou jej plnenia.
2. Akékoľvek zmeny a doplnky tejto RD sa môžu robiť výlučne formou písomných dodatkov, ktoré musia byť odsúhlasené a potvrdené podpismi oboch zmluvných strán a stanú sa jej neoddeliteľnou súčasťou.
3. V prípadoch, ktoré nie sú v RD uvedené, riadi sa vzťah zmluvných strán príslušnými ustanoveniami Obchodného zákonníka SR a príslušných právnych predpisov platných v Slovenskej republike.
4. Zmluvné strany sa zaväzujú ohlásiť všetky zmeny údajov dôležitých pre bezproblémové plnenie RD druhej zmluvnej strane (napr. zmena sídla, obchodného mena, bankového spojenia a pod.).
5. Neoddeliteľnou súčasťou tejto RD je:

Príloha č. 1 - Špecifikácia predmetu zákazky

Príloha č. 2 - Štruktúrovaný rozpočet ceny

Príloha č. 3 - Sortiment ponúkaného tovaru

Príloha č. 4 - Zoznam známych subdodávateľov

1. RD nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Táto RD bola vyhotovená v piatich exemplároch, pričom dodávate obdrží dve vyhotovenia a objednávateľ tri vyhotovenia.
3. Zmluvné strany vyhlasujú, že táto RD nebola uzatvorená v tiesni, ani za nápadne nevýhodných podmienok pre niektorú zo zmluvných strán, že zmluvná voľnosť nie je obmedzená, že sa s touto RD dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto RD podpísali na znak toho, že zodpovedá ich slobodnej a vážnej vôli.
4. Osobné údaje dotknutých osôb, ktoré sú súčasťou tejto rámcovej dohody sú spracúvané kupujúcim na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie sú uvedené na webovom sídle spoločnosti [www.vusch.sk](http://www.vusch.sk/).
5. Predávajúci je povinný podľa nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach o ktorých sa dozvedel pri vykonávaní činností vyplývajúcich z tejto zmluvy. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania zmluvy. V opačnom prípade kupujúcemu zodpovedá za škodu, ktorá kupujúcemu vznikla porušením tejto povinnosti.

V ..................... dňa ................ V Košiciach dňa .....................

Dodávateľ: Objednávateľ:

...................................................... ........................................................................

Meno, podpis štatutárneho orgánu doc. MUDr. František Sabol, PhD., MPH,MBA

 pečiatka predseda predstavenstva

 Východoslovenský ústav srdcových

 a cievnych chorôb, a.s.

 ...................................................... Ing. Marián Albert, MBA

 podpredseda predstavenstva

 Východoslovenský ústav srdcových

 a cievnych chorôb, a.s.